Diari Oficial de la Generalitat Valenciana


Sumari del DOGV 8030, del 02-05-2017 (2017/2914)

Acord de 22 de març de 2017, del Ple de l'Ajuntament, en relació amb la suspensió de la tramitació de llicències urbanístiques en el sector UE-11.
--------------------------------------------------------------------------------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2914


Data del document
:   29-03-2017

Organisme emissor
:   Ajuntament de Betxí

Tipus de document
:   Anunci

Descriptors 

:   * Betxí
    * pla d'urbanisme
    * administració local

Acord de 22 de març de 2017, del Ple de l'Ajuntament, en relació amb la suspensió de la tramitació de llicències urbanístiques en el sector UE-11.  
 [2017/2914]  
El Ple de l'Ajuntament, en sessió ordinària celebrada el dia 22 de març de 2017, va adoptar l'acord següent:  
  
Primer. Suspendre la tramitació de l'atorgament de tota classe d'aprovacions, autoritzacions i llicències urbanístiques en les àrees i per als usos que actualment es contemplen en les normes subsidiàries de planejament per a aquest sector, en concret, UE-11: els usos industrials, I1 i I2, així com els usos col·lectius: administratius, aparcament, cultural, esportiu, especial, recreatiu, seguretat pública, transports i serveis tècnics, els usos terciaris comercials i d'oficines. Tot això de conformitat amb el règim previst per a la suspensió potestativa de llicències en l'article 64.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
La suspensió de llicències implicarà, també, la dels acords aprovatoris de nous programes d'actuació en la zona afectada. Els programes d'actuació ja aprovats i encara vigents abans de la suspensió de llicències no es voran afectats, tret que en acordar-la es faça constar expressament, sense perjudici de les indemnitzacions que siguen procedents.  
  
La suspensió tindrà una duració màxima de dos anys. Aquest termini s'interromprà, amb alçament de la suspensió, si transcorregut un any, no se sotmet a exposició pública la proposta de pla.  
  
Segon. Publicar el present acord en el Diari Oficial de la Generalitat Valenciana, així com en el tauler d'anuncis i en la seu electrònica d'aquest ajuntament, indicant els àmbits i tipus de llicències afectades per la suspensió.  
  
Tercer. Notificar el present acord d'interrupció del procediment d'atorgament de llicències a tots els peticionaris de llicències sol·licitades amb anterioritat a la publicació de la citada suspensió, posant de manifest el dret que els assisteix a ser indemnitzats del cost dels projectes i a la devolució, si escau, dels tributs satisfets, en el cas de desistir de la petició.  
  
Quart. Contra el present acord, que posa fi a la via administrativa, els interessats podran interposar, alternativament, o recurs de reposició potestatiu, en el termini d'un mes a comptar des de l'endemà de la recepció d'aquesta notificació, davant de l'alcalde d'aquest ajuntament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant dels jutjats contenciosos administratius de Castelló, en el termini de dos mesos a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no es podrà interposar recurs contenciós administratiu fins que aquell siga resolt expressament o s'haja produït la desestimació per silenci. Així mateix, es podrà exercir qualsevol altre recurs que es considere pertinent.  
  
  
Betxí, 29 de març de 2017.- L'alcalde president: Alfred Remolar Franch.